Svjetski program za hranu
Svjetski program za hranu (engleski: World Food Programme - WFP) jest specijalizirana agencija Ujedinjenih nacija zadužena za pružanje pomoći u hrani i najveća svjetska humanitarna organizacija za rješavanje slučajeva gladi i promoviranje sigurnosti hrane. U prosjeku ova organizacija pruža pomoć u hrani za oko 90 miliona ljudi godišnje, od kojih su oko 58 miliona djeca. Agencija sa sjedištem u italijanskom glavnom gradu Rimu i sa više od 80 ureda širom svijeta, ima cilj da pomogne stanovništvu koje nije u stanju proizvesti ili dobiti dovoljno hrane za sebe i svoje porodice. Članica je Grupe za razvoj Ujedinjenih nacija i dio njenog Izvršnog odbora.